Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael lubab jätkata võitlust terrorismi vastu,
päev pärast seda, kui IDF kandis Gaza sektoris suuri kaotusi.
Liibanon väidab, et Hezbollah' taandumine põhja poole
vastavalt ÜRO Julgeolekunõukogu resolutsioonile 1701
ei muuda Iraani käsilase kalkulatsioone.
USA ja Suurbritannia alustavad taas õhurünnakuid
Iraani käsilase Ansar-Allah vastu
seoses jätkuvate rünnakutega laevanduse vastu Punasel merel.
24 Iisraeli armee (IDF) reservväelast hukkus öösel,
kui Gaza sektoris varises kokku kaks püünismiine täis hoonet.
Katastroof toimus terrorist vaevatud enklaavi keskosas,
umbes 600 meetri kaugusel Iisraeli piiritarast.
Teatan teile täna ühest väga keerulisest eilsest juhtumist.
Gaza sektori keskosas toimunud operatsiooni käigus
hukkus 21 reservsõdurit.
Väed tegutsesid Iisraeli asulate ja Gaza vahelisel alal,
Kissufimi asunduse lähedal. Nad hävitasid piirkonnas,
umbes 600 meetri kaugusel piirist, ehitisi ja terroristide infrastruktuuri.
Missiooni eesmärk oli tagada vajalikud julgeolekutingimused,
et Lõuna-Iisraeli elanikud saaksid oma kodudesse naasta.
Praeguse seisuga on teada, et kella 4 paiku tulistasid terroristid
RPG-raketi jõude kindlustanud tanki suunas.
Samal ajal toimus plahvatus,
mille tagajärjel varisesid kokku kaks kahekorruselist hoonet,
kui enamik väeosast oli nende sees ja lähedal.
Hoonete plahvatamine oli tõenäoliselt tingitud
meie vägede poolt paigaldatud lõhkekehadest,
mida plaaniti kasutada terroritaristu ja -hoonete lammutamiseks rajoonis.
Uurime endiselt juhtumi üksikasju ja plahvatuse põhjust.
Plahvatuse järel tegutsesid komandörid kohapeal
koos kiiresti sündmuskohale saabunud päästemeeskondadega,
et evakueerida kannatanuid ja leida vigastatuid
väga keerulises operatsioonis, mis on kestnud viimaste tundideni.
Pärast IDFi pressiesindaja tänahommikust briifingut
tõusis traagiline ohvrite arv 24-ni.
Jeruusalemma kaitseaparaadi tippjuhtkond
pidas kohtumise Põhja-Iisraeli maakonnajuhtidega,
kus peaminister Benjamin Netanyahu
avaldas kõigi Iisraeli kodanike nimel südamlikku kaastunnet.
Eile oli üks raskemaid päevi alates sõja puhkemisest.
Kaotasime 24 meie parimat, kangelaslikku poega,
kes langesid meie kodumaa kaitsel.
Koos kõigi Iisraeli kodanikega valutan südant igaühe pärast.
Emban perekondi, kelle maailm muutus igaveseks.
Edastame siit palvesoovid meie haavatute paranemiseks.
Kuigi ohvrite toomise hind kasvab pidevalt,
kordas Iisraeli peaminister laialt levinud rahvuslikke tundmusi -
jätkata võitlust, kuni kogu sõjaline ja administratiivtaristu Gaza sektoris
on hävitatud, ja tuua tagasi 136 pantvangi,
kes seni Hamasi vangistuses on.
Asume keset õiglast sõda. See sisaldab rohkesti suuri saavutusi,
sealhulgas täna, Khan Younise ümberpiiramise lõpuleviimisel.
Kuid maksame ka väga kõrget hinda.
Langetame pea oma hukkunute mälestuseks.
Ometi ei peatu me hetkekski, et püüelda asendamatu eesmärgi,
absoluutse võidu poole.
Koos võitleme - ja koos, Jumala abiga, ka võidame.
Kuigi IDF jätkab olulisi taktikalisi ja operatiivseid saavutusi Gaza sektoris,
rõhutas Jeruusalemma kõrgeim kaitseametnik,
et Iisrael hoiab silma peal põhjarindel,
kus Hezbollah jätkab juudiriigi provotseerimist.
Hetkel jätkame, langenute vaimus, oma ülesannete täitmist
ja teeme kõik, mis vaja.
Meie väed tegutsevad sügaval vaenlase territooriumil,
Khan Younises,
sealhulgas langevarjurite, Givati ja 7. brigaadi väed kogu lõunaosas.
Hoiame silma peal kõigel, mis toimub põhjas.
Hezbollah jätkab provokatsioone.
Olen andnud sel teemal olukorra kohta erihinnangu.
Oleme valmis. Me ei taha sõda,
kuid oleme valmis mis tahes olukorraks, mis põhjas võib tekkida.
Seega, üks käsivars lõuna poole ja valvas pilk põhja poole.
New Yorgis, Välissuhete Nõukogus küsimustele vastates
väljendas Liibanoni ajutine välis- minister Abdallah Bou Habib muret
sõjaväljavaadete suhtes Iisraeliga.
Jah, muretseme, et meid surutakse sellesse sõda.
Aga see sõda, ja iisraellased teavad, et see ei saa olema piknik.
Teate, et Hezbollah'l on rohkem vahendeid kui Hamasil
ja seetõttu arvan, et see saab olema väga raske.
See saab olema kulukas kõigile. Loomulikult on Iisraelil õhujõud
ja nad saavad domineerida nii õhus kui maal.
Aga üldiselt saab see olema kahjulik kõigile.
Arvan, et iisraellased teavad seda. Ja arvan, et nad ei tee seda.
Nad ei ründa. Ja kui nad tõesti jõuavad Gazas kokkuleppele,
siis see lõpeks kohe ja automaatselt
ka Lõuna-Liibanonis või Põhja-Iisraelis.
Beiruti ajutine esidiplomaat, kes kuulub Liibanoni valitsusse,
mis on Hezbollah' ja selle Teherani patroonide konkreetse mõju all,
jätkas šiiitliku terrorirühmituse narratiiviga de-eskalatsiooni suhtes.
Kui Hezbollah liiguks põhja poole, mis juhtuks?
Siis tuleksid iisraellased tagasi jne. Aga sõda lõunas, Gazas jätkub?
Ei. Meil on vaja kogu... Viimati, kui meil oli viiepäevane vaherahu
vangide vahetamiseks
lõppes ka kogu võitlus piiril Iisraeliga Lõuna-Liibanonis.
Nii et see on väike võitlus ja ma ei usu,
et plaanis on suurt sõda alustada.
Ja see on seotud ka sellega, mis toimub Gazas.
Gazas toimuv pole vastuvõetav araabia mõistes,
nagu see pole vastuvõetav ka maailma mõistes.
Dohas käsitles Katari Välisministeeriumi pressiesindaja
Majed al-Ansari käimasolevaid vahendamispüüdlusi,
humanitaarpausi saavutamiseks,
mis hõlmaks ka Iisraeli pantvangide vabastamist.
Peame mõlema poolega tõsiseid arutelusid,
oleme esitanud pooltele ideid, saame mõlemalt pidevalt vastuseid
ja see iseenesest annab põhjust optimismiks.
Kuid nagu ütlesin, on olukord kohapeal väga muutlik.
Iga päev saabub uut teavet, mis on vahendusprotsessile kahjulik,
saabub avaldusi, mis on vahendamisprotsessile kahjulikud.
Al-Ansari jätkas kohutava olukorraga, mida Iraan õhutab Punasel merel
oma Jeemeni käsilase Ansar-Allah' kaudu.
Mis puudutab viimaseid arenguid Punasel merel,
siis nagu kuulsite Davoses peaministri ja välisministri selgeid sõnu,
kujutab see endast suurt ohtu regioonile üldiselt,
kuid selle lahendus pole sõjaline.
Toetame piirkondlikke jõupingutusi de-eskaleerimiseks ja rõhutame taas,
et küsimus algas eskalatsiooniga okupeeritud aladel
ning lõpeb eskalatsiooni peatamise ja sealse sõja lõpetamisega.
Oluline on rõhutada, et vastuseks jätkuvaile Iraani suunatud rünnakuile
Ansar-Allah' poolt rahvusvahelise laevanduse vastu Punasel merel,
alustasid USA ja Suurbritannia öösel uusi õhurünnakuid,
et kahandada huttide ja nendega seotud hõimude sõjalist võimekust.
Alates meie viimasest aktsioonist 10 päeva eest
on hutid teinud Punasel merel üle 12 rünnaku.
Need rünnakud on ebaseaduslikud, vastuvõetamatud
ja tahtsime saata oma tegevusega võimalikult selge sõnumi,
et jätkame nende võime vähendamist rünnakute sooritamiseks,
saates samas võimalikult selge sõnumi,
et toetame oma sõnu ja hoiatusi tegevusega.
Süüria piiriregioonis Iraagiga
olevat tundmatu õhusõiduk rünnanud Der-Ezzori kubermangus
Al-Bukamali linna lähedal liikunud veokit.
Erinevate raportite järgi
põhjustas sihtmärgiks olnud veoauto suuri teiseseid plahvatusi,
mis vihjab, et see vedas salakaubana relvastust marsruudil,
mida sel otstarbel kasutab teadaolevalt Iraani Revolutsioonikaart.
Keegi ei võtnud rünnaku eest vastutust. Mõningais raporteis
omistati vastutus siiski USA Keskväejuhatusele,
kuigi ilma konkreetsete tõenditeta.
Keset kasvavaid pingeid regioonis
avalikustas Iraani Islamivabariik nimekirja uutest relvasüsteemidest
ja viis läbi mitmeid õppusi,
püüdes ilmselgelt kinnitada režiimi toetajatele valmisolekut
astuda vastu mis tahes potentsiaalsele ohule.
Muuhulgas demonstreeriti oma primitiivseid maa-õhk tüüpi võimeid.
See sõjaline jõud peaks toimima heidutusena.
Meie õhutõrje on tugev ja need õppused parandasid seda.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri